บิ๊กดีล! กลุ่มเจ้าสัวเจริญทุ่ม 850 ล้านบาท ซื้อกิจการ "อมรินทร์" - FINNOMENA
AMARIN เจ้าของสื่อนิตยสารและสิ่งพิมพ์ในเครืออมรินทร์ และช่อง Amarin TV ประกาศแจ้งขอมติผู้ถือหุ้นเดิม เพิ่มทุนและขายหุ้นส่วนนี้ให้กับตระกูลสิริวัฒนภักดี ในราคา 850 ล้านบาท
25 พ.ย. 2559

บริษัท อมรินทร์พริ้นติ้ง แอนด์ พับลิชชิ่ง จำกัด (AMARIN) เจ้าของสื่อนิตยสารและสิ่งพิมพ์ในเครืออมรินทร์ และช่อง Amarin TV ประกาศแจ้งขอมติผู้ถือหุ้นเดิม เพิ่มทุนและขายหุ้นส่วนนี้ให้กับตระกูลสิริวัฒนภักดี ในราคา 850 ล้านบาท
ในการเพิ่มทุนครั้งนี้ อมรินทร์จะเพิ่มทุนจดทะเบียน 200 ล้านบาท โดยออกหุ้นสามัญเพิ่มจำนวนหุ้น 200 ล้านหุ้น มูลค่าราคาหุ้นละ 1 บาท แล้วขายให้กับ บริษัท วัฒนภักดี จำกัด ในราคาหุ้นละ 4.25 บาท
ซึ่งดีลนี้จะทำให้บริษัท วัฒนภักดี กลายเป็นผู้ถือหุ้นรายใหญ่ที่สุดของอมรินทร์ ด้วยสัดส่วนหุ้น 47.62% ส่วนครอบครัวอุทกะพันธุ์ ผู้ก่อตั้งกลุ่มอมรินทร์ จะมีสัดส่วนหุ้นเหลือ 30.83%
โดยในช่วง 2-3 ปีที่ผ่านมาอมรินทร์เจอสภาวะขาดทุนมาโดยตลอด ยิ่งในช่วง 9 เดือนแรกของปีนี้ ขาดทุนถึง 468.93 ล้านบาท ทำให้ส่งผลต่อสภาพคล่องและกระแสเงินสด ในการใช้จ่ายค่าใบอนุญาตดิจิตอลทีวี และค่าใช้จ่ายอื่นๆ
ส่วนเหตุผลที่เลือกกลุ่มสิริวัฒนภักดี อมรินทร์มองว่ามีความพร้อมด้านเงินทุน และมีความเชี่ยวชาญในการดำเนินธุรกิจที่หลากหลาย
ทั้งนี้การเสนอขายหุ้นครั้งนี้ต่ำกว่าในราคาตลาดของหุ้นอมรินทร์ประมาณ 43.11% (ราคาเฉลี่ยที่คำนวณ 7.47 บาท ขายในราคา 4.25 บาท)
ที่มา : https://brandinside.asia/amarin-siriwattanapakd-stakes/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
AMARIN
สิริวัฒนภักดี
แชร์บทความ: